Document ID: /roh_data/filtered/fineweb-2-filterrobots_roh.jsonl.gz/25243

L’economiesuisse admonescha danovamain da vulair reagir cun «recepts da regulaziun dad ier» sin la digitalisaziun. Uschia haja la tema da la digitalisaziun manà en ils ultims mais ad ina seria da pretaisas e mesiras: Pajar chastis per chaschas dad auto-scanning, bloccar casinos online da l’ester, scumandar da trametter mails dad affar suenter las 19:00 o pajar ina taxa sin roboters.
Da vulair restricziuns è plausibel, dentant betg gidaivel
L’uniun tetgala chapeschia bain ch’i possia dar talas reacziuns, han ils responsabels fatg a savair a la conferenza da medias. Quai sajan dentant tut «recepts da regulaziuns dad ier», ha ditg il schef-econom Rudolf Minsch.
Per eliminar talas temas na dovria quai nagin protecziunissem cunter concurrents novs sco Uber u Airbnb, mabain pussaivladads equivalentas per tuts, scriva economiesuisse.
RR novitads 15:00+